﻿PĂRINTELE – PARTENER EDUCAŢIONAL ŞI PARTE CONSTITUTIVĂ A POLITICII EDUCAŢIONALE THE PARENT – EDUCATIONAL PARTNER AND PART OF EDUCATIONAL POLICIES Roxana MAIER Facultatea de Psihologie, Ştiinţe ale Educaţiei şi Asistenţă Socială, Universitatea de Vest „Vasile Goldiş” din Arad Tel: 0040 – 257 – 250609 E mail: roxanamaier@uvvg ro ABSTRACT Considering the fact that parents seem to be more involved in their childern's life, this paper aims to be a starting point in order to develop a specific programe designed to increase parents participation, as educational partners, in school activities Although the important role of the family as a key element in all societies is well known, in the last decades, we can notice in our Romanian society, a shift of perspectives with significant implications at the individual and social level but also regarding the process of developing and implementing the social policies Keywords: social policies, education, parent, child, educational partner INTRODUCERE Familia reprezintă pentru fiecare din noi prima instanţă de socializare Se spune despre socializare că reprezintă în viaţa noastră o a doua “naştere” prin importanţa pe care o are – cu referire la modul direct în care ne manifestăm ca individualitate în orice societate A socializa înseamnă a transmite anumite conţinuturi, anumite valori şi aceasta se face la nivel individual în fiecare familie şi fiecare familie e legată la societatea de care aparţine prin transmiterea valorilor centrale, esenţiale ale acestei societăţi “Familia transmite copiilor săi moştenirea ei genetică, socială şi culturală” (Bejan, 2001: 50) Politicile sociale în sfera familiei se constituie ca subsistem al politicilor sociale în general şi reunesc un ansamblu de măsuri sau programe, un cadru legislativ adecvat care au ca scop imbunatăţirea condiţiilor de existenţă ale familiilor Familia reprezintă pentru orice naţiune un punct de plecare în propria construcţie, astfel că grija pentru fiinţarea instituţiei familiei trebuie să fie printre cele mai importante Fiind instanţă de socializare, familia presupune o dezvoltare pe linia timpului, o evoluţie în timp, presupune constrângeri, adaptare, schimbare, prioritatea socialului asupra individualului Astfel că devine Roxana Maier – Părintele - partener educaţional şi parte constitutivă a politicii educaţionale important în contextul actual al multiplelor modificări din societataea noastră, ca statul să promoveze politici referitoare la familie Politicile familiale pot fi: - implicite – cele ce cuprind politicile şi mă surile guvernamentale care nu vizează în mod direct familia, dar care o influenţează O asemenea politică, care este implicită pentru familie, poate să fie explicită pentru alte grupuri sociale - explicite - cuprind mă suri luate expres pentru familie şi recunoscute astfel în mod oficial (apud Acriş, 2010) Modelele utilizate în stabilirea unei politici familiale sunt: - modelul instituţ ional (redistributiv)- care este bazat pe principiul egalităţii sociale şi tinde să se extindă asupra tuturor aspectelor vieţii civile, având ca scop redistribuirea resurselor - modelul rezidual - intervine atunci când pia ţa liberă şă familia nu pot îndeplini nevoile individuale (vizează familiile marginale sau cele aflate în mare nevoie) Câteva dintre instrumentele de care se folosesc politicile familiale sunt (apud Voinea, 2005): legislaţia familială, veniturile, sistemul fiscal, sistemul de asistenţă socială, serviciile sociale, politica financiară Legislaţia familială – este principalul instrument non-economic al politicii familiale Această legislaţie se concepe ca un pachet de legi cu referire expresă la familie sau poate să fie inclusă în dreptul constituţional sau alte reglementări juridice şi cuprinde dispoziţii legale ce reglementează căsătoria, vârsta minimă de căsătorie, divorţul, întreţinerea copiilor, contracepţia şi avortul, drepturile mamei şi a copilului, drepturile şi obligaţiile părinţilor faţă de copii minori, legitimitatea copiilor, drepturile văduvelor, ale persoanelor în vârstă, ale handicapaţilor, drepturile femeilor etc Veniturile şi repartiţia lor – se constituie în instrumente ale familiei în măsura în care pot îndeplini obiectivele: garantarea veniturilor familiale minime necesare unui trai decent, menţinerea puterii de cumpărare a veniturilor disponibile ale familiei (compensate, indexare) Sistemul de prestaţii (beneficii) familiale în bani şi natură –din această categorie fac parte alocaţiile pentru copii, beneficiile legate de maternitate şi de compensare a unui eveniment familial Sistemul fiscal – ca instrument al redistribuirii Sistemul de asistenţă socială – cuprinde prevederile referitoare la asistenţa familiilor situate în condiţii de riscuri diferite şi de asemenea şi serviciile sociale în favoarea familiei Politica financiară – care cuprinde subvenţii şi credite acordate familiilor 42 Revista de Administraţie Publică şi Politici Sociale An III, Nr 1(6)/Iunie 2011 Desigur aceste categorii enumerate au căpătat valenţe diferite în viaţa noastră pe parcursul ultimilor douăzeci de ani, datorită transformărilor din ţara noastră, transformări ce se referă atât la cele sociale, financiare cât şi la cele de modificare a valorilor Deşi, în legislaţia familială, se face referire scurtă la “drepturile şi obligaţiile părinţilor faţă de copii minori” întrebarea care se pune este când plecând de la această parte de legislaţie se va trece şi la o politică educaţională susţinută – pentru a mări rolul părintelui în educaţia copilului, cu un cadru legislativ care să îl lege pe părinte mai tare de şcoală, de activităţile din şcoală, să îl facă mai implicat în viaţa propriului copil Se ştie că dintre instituţiile sociale cele cu rol cel mai mare în viaţa noastră şcoala şi familia sunt cele mai importante “Orice instituţie socială se constituie în primul rând ca instanţă de selecţionare şi ca mecanism de unificare” (Bejan, 2001: 50) În cazul familiei relaţiile dintre membrii ei, sentimentul de apartenenţă duc la unificare, iar pe de altă parte rolul asumat al fiecăruia, cel perceput de ceilalţi, diferenţele existente între persoane duc la selecţionare În cazul şcolii, cealaltă instanţă importantă de socializare, aceasta unifică socializând – imprimând indivizilor norme, valori, conduite cu caracter comun şi divide selecţionând – în sensul că a socializa nu înseamnă doar transmitere de conţinuturi ci şi incorporare de structuri, cele caracteristice pentru fiecare (apud Bejan, 2001) Plecând de la cele două instanţe importante în socilaizarea individului se pune întrebarea de ce în cultura noastră dialogul, interacţiunea dintre cele două nu sunt mai susţinute? „Comunicarea este foarte strâns legată de intercunoaştere, fiind mijlocul prin care aceasta din urmă se realizează De aceea, o bună comunicare va stimula intercunoaşterea, care la rândul ei va contribui la satisfacţia şi împlinirea comunicării ”(Vasile, 2007: 46) Atunci cum de comunicarea dintre cele trei părţi elev, profesor, părinte nu este mai evidentă? Cum de părinţii nu sunt cu adevărat parteneri educaţionali? Cum de nu participă activ la procesul educativ sau mai precis în câte şcoli părinţii au alt rol decât de aparticipa la şedinţele cu părinţii? În încercarea de a găsi un răspuns la aceste întrebări studiul îşi propune ca plecând de la nişte date iniţiale să aducă părinţii la început în discuţie şi apoi în acţiune pentru a-şi asuma un rol mai participativ în viaţa propiului copilul OBIECTIVUL STUDIULUI Surprinderea diferenţelor existente între percepţia părinţilor despre preocupările de timp liber şi despre stilul de viaţă al propriilor copii în funcţie de ciclul şcolar al copiilor (ciclul primar şi cel gimnazial) Metoda 43 Roxana Maier – Părintele - partener educaţional şi parte constitutivă a politicii educaţionale Participanţi La studiu au participat părinţii de la trei clase de ciclul primar şi de la patru clase de ciclu gimnazial Distribuţia eşantionului pe gen şi ciclu de şcolarizare se regăseşte în tabelul 1: Tabel nr 1 Distribuţia eşantionului pe gen şi ciclu de şcolarizare Gen Vârsta Media de Nr total Ciclu de şcolarizare vârstă Primar Gimnazial Femei 26 -48 37,8 110 67 43 Bărbaţi 28 - 52 45,3 65 39 26 Probe utilizate Probele utilizate au fost două chestionare aplicat părinţilor unul ce a vizat aspecte ale vieţii şcolarilor din punct de vedere al preocupărilor de timp liber şi al doilea ce a vizat consumul de hrană la şcoală Rezultate Din totalul de participanţi se constată că 98 sunt părinţi ai copiilor din ciclul primar şi 77 părinţi ai copiilor din ciclul gimnazial Aşteptările erau ca numărul de părinţi ai copiilor din ciclul gimnazial să fie mai mare pentru că în studiu au participat părinţii a patru clase de copii, comparativ cu ciclul primar unde auparticipat părinţii a trei clase de copii Dacă se rerezintă grafic datele aceste se obţine figura următoare: Fig nr 1 Descrierea eşantionului Legendă 44 Revista de Administraţie Publică şi Politici Sociale An III, Nr 1(6)/Iunie 2011 părinţi 1 – reprezintă părinţii copiilor din ciclul primar părinţi 2– reprezintă părinţii copiilor din ciclul gimnazial Din totalul de 98 de părinţi ai copiilor din ciclul primar 79 ştiau despre copiii lor ce preocupări de timp liber au aceştia şi au putut enumera măcar două dintre acestea Din totalul de 77 de părinţi ai copiilor din ciclul gimnazial doar 35 ştiau despre preocupările de timp liber ale copiilor Din totalul de părinţi ai copiilor din ciclul primar 81% ştiau despre preocupările copiilor lor, comparativ cu cealaltă categorie de părinţi din care doar 55% ştiau despre acestea reprezentarea grafică a rezultatelor privitoare la preocuprile de timp liber ale copiilor se regăseşte în fig nr 2: Părinţi ai copiilor din ciclul primar Părinţi ai copiilor din ciclul gimnazial Fig nr 2 Rezultate pentru preocupările de timp liber ale copiilor Diferenţa înregistrată între cele două categorii studiate şi anume părinţi ai copiilor din ciclul primar respectiv gimnazial, atrage atenţia asupra faptului că interesul părinţilor pentru copil scade în timp O explicaţie ar putea fi faptul că odată cu individualizarea copilului şi cu autonomizarea lui părintele e din ce în ce mai puţin implicat Partea care aduce cele mai mari modificări este însăabsenţa prăintelui din viaţa copilului datorată muncii – se ştie că una din schimbările majore intervenite pe perioada lungă de tranziţie parcursă de ţara noastră a fost schimbarea adusă de structurarea diferită a programului de muncă Ceea ce s-a schimbat fundamental nu este neapărat intervalul de timp pentru care eşti angajat (cele 8 ore pe zi) ci intervalul de timp pe care îl petreci realmente muncind Se ştie astfel că sunt instituţii angajatoare în care nu se pleacă acasă atunci când au trecut cele 8 ore de lucru, sau că datorită volumului mare de muncă aceasta mai trebuie dusă şi acasă pentru a putea fi predată la termen Un alt aspect care a adus modificări majore şi nu neapărat pozitive în viaţa copiilor a fost plecarea părinţilor la muncă în străinătate Astfel că explorarea spaţiului relaţional al familiei actuale a suferit modificări şi acest lucru se resimnte major şi în existenţa copiilor 45 Roxana Maier – Părintele - partener educaţional şi parte constitutivă a politicii educaţionale În ceea ce priveşte rezultatele referitoare la consumul de hrană la şcoală – pentru părinţii din ciclul primar în proporţie de 84% ştiu ce anume mănâncă la şcoală copii lor (în majoritatea cazurilor părinţii pregătesc dejunul de la şcoală), comparativ cu procentul de 39 % ai părinţilor copiilor din ciclul gimnazial Părinţi ai copiilor din ciclul primar Părinţi ai copiilor din ciclul gimnazial Fig nr 3 Rezultate pentru preocupările de hrană ale copiilor la şcoală Rolul părinţilor nu poate fi redus la două aspecte ale vieţii copilului şi anume nevoia de hrană şi preocupările de timp liber, însă aceste două subiecte oferă date suficiente pentru a porni un studiu laborios şi o intervenţie la nivelul părinţilor copiilor şcolarizaţi Arareori după primele patru clase îi mai întâlnim pe părinţi atât de preocupaţi de viaţa copiilor lor, mai ales cea şcolară şi aşa cum am mai spus este ceva firesc pe de o parte iar pe de alta este îngrijorător Ţinând cont de această realitate este necesar ca aceasta să devină şi una din preocupările şcolii şi anume de a menţine părinţii cât mai implicaţi şi de a mări rolul educogen al acestora Una dintre dificultăţile întâlnite de cei ce au analizat efectele comportamentelor părinteşti este decizia privind aspectele care trebuiesc studiate În ciuda unei palete foarte mari de comportamente, cercetătorii s-au oprit asupra unor probleme relevante precum tehnicile de control ale părinţilor (metode de disciplinare) şi gradul de sprijin acordat (acceptare, căldură, educaţie) (Rollins şi Thomas, 1979: 319) În urma studiilor rezultatele la care s-a ajuns confirmă ideea că sprijinul părintesc (acceptarea, aprobarea, lauda, ajutorul şi afecţiunea) promovează toate aspectele competenţei sociale Căldura, acceptarea părinţilor, par să favorizeze realizările, dezvoltarea armonioasă, stima de sine, creativitatea, comportamentul moral şi autocontrolul la copii CONCLUZII Plecând de la datele cifrice ale studiului actual şi de la concluziile la ce au ajuns alte studii despre influenţa părinţilor în viaţa copiilor, a fost propus în şcoală un program de atragere a părinţilor în parteneriatul educaţional, program structurat pe următoarele teme: percepţia propriului 46 Revista de Administraţie Publică şi Politici Sociale An III, Nr 1(6)/Iunie 2011 rol, percepţia copiilor despre părinţi, dezvoltarea unor posibilităţi de a se regăsi în acţiunile şcolii, acţiuni cu scop de orientare a comportamentului spre un comportament de viaţă sanogen, dezvoltarea dialogului părinte copil, dezvoltarea creaivităţii, aşteptări ale părinţilor de la şcoală, aşteptări ale şcolii de la părinţi, acţiuni în care să fie implicaţi toţi şi copiii şi părinţii şi profesorii Limite ale studiului Una din principalele limite este aceea a instrumentelor utilizate în studiu Având în vedere ca acest studiu se constituie un punct de plecare într-un studiu mai laborios s-au utilizat doar două chestionare, insă pe viitor acestea trebuies să fie completate şi cu alte aspecte de urmărit care să reflecte în detaliu preocupările părinţilor pentru copii pe mai multe arii de acţiune – educaţie, metode de lucru împreună, valori, sprijin, meotde de disciplinare, etc O altă limită a studiului este numă rul de participanţi la acesta (un număr relativ mic) şi alegerea instituţiilor în care s-a desfăsurat studiul Direcţii de continuare a studiului: O prim ă direcţie de continuare a studiului este aceea de extindere a dimensiunilor studiate atât pe relaţionarea părinte copil cât mai ales pe relaţionarea şcoală părinte O altă direcţie de cercetare se poate constitui în construirea diferită a eşantionului şi extinderea lui de la subiecţi selecţionaţi din două şcoli la mai multe şcoli şi poate ar fi utilă chiar gruparea datelor pe mediu rural, urban BIBLIOGRAFIE 1 ACRIŞ, C , Teza de doctorat, studiu în curs de apariţie, 2010 2 BEJAN, L , L , Rolul şcolii şi al familiei în socializarea şi selecţionarea indivizilor, in Revista de ştiinţe ale educaţiei, vol III, nr 2(5), 2001 3 ROLLINS, B C , D L Thomas, Parental support, power and control techniques in the socialization of children, in W R Burr, R Hill, F I Nye & I L Reiss, (eds ), in Contemporary theories about the family, Vol 1 , The Free Press, New York, 1979 4 VASILE, D , L , Introducere în psihologia familiei şi psihosexologie, Editura Fundaţiei România de Mâine, Bucureşti, 2007 5 VOINEA, M , Familia contemporană Mică enciclopedie, Ed Focus, Bucureşti, 2005 47